b'\n_START_ARTICLE_\nBudizem v Sloveniji\n_START_SECTION_\nBudisti\xc4\x8dni samostani\n_START_PARAGRAPH_\nGozdni samostan Sama\xe1\xb9\x87ad\xc4\xabpa v Goljeku pri Trebnjem je manj\xc5\xa1e redovni\xc5\xa1ko zato\xc4\x8di\xc5\xa1\xc4\x8de za manj\xc5\xa1e \xc5\xa1tevilo menihov iz kontemplativne in konzervativne gozdne tradicije theravadskega budizma, ki je bil ustanovljen aprila 2016. Sama\xe1\xb9\x87ad\xc4\xabpa je povezana z linijo gozdnih tradicij, ustanovitelj in vodja samostana pa je ad\xc5\xbean Hiriko.\n_START_SECTION_\n\xc5\xa0tevilo vernikov\n_START_PARAGRAPH_\nPopis prebivalstva iz leta 2002 ne navaja izrecno budisti\xc4\x8dne veroizpovedi, marve\xc4\x8d so jo zdru\xc5\xbeili pod naziv \xc2\xbborientalske veroizpovedi\xc2\xab, zato \xc5\xa1tevila vernikov ni mogo\xc4\x8de natan\xc4\x8dno dolo\xc4\x8diti. V grobih ocenah omenjajo nekaj sto vernikov, kar je skladno s podatkom, da se je v popisu za orientalske vernike izreklo pribli\xc5\xbeno 1000 slovenskih dr\xc5\xbeavljanov.'